গুলশানে ফারাহ’স ক্রিয়েশন - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« গরমের আরামের পোশাক
গ্রীষ্মের পোশাকে বৈচিত্র্য »
গুলশানে ফারাহ’স ক্রিয়েশন
Jan 25, 2010 | গ্যালারি, ফিচার, স্টোরস | 0 comments
অভিজাত এলাকাগুলিতে প্রতিনিয়ত ফ্যাশনের প্রতাপ যেন বেড়েই চলেছে। আজ থেকে পাঁচ বছর আগে গুলশান বনানীতে যতোগুলো ফ্যাশন হাউজের দেখা পাওয়া যেতো এই সময় তা বেড়ে হয়েছে দ্বিগুণ। ফ্যাশন হাউজের এই ক্রমোবৃদ্ধির কারণ শুধু ক্রেতা নয়, এর পেছনে আছে বিক্রেতাদেরও ঝোঁক। অনেকেই এখন ফ্যাশন ডিজাইনে পড়াশোনা করে চাকরির সন্ধান না করে নিজেই কোন আউটলেট খুলে বসেন। নব্য এই ফ্যাশন ডিজাইনারদের প্রভাবে দিনদিন আমাদের ফ্যাশন অঙ্গনের পরিধি যেন বেড়েই চলেছে। কিন্তু এর মাঝেও আছে ব্যতিক্রম। কিছু মানুষ আছেন- যারা এই ফ্যাশন জগতে জড়িত আছেন বহু দিন ধরে। বহু বছরের অভিজ্ঞতা, পেশাধারি মনোভাব আর ফ্যাশনের নিখুঁত উপস্থাপক সবকিছুই মিলে তারা সাজিয়ে তুলছেন এদেশের ফ্যাশন অঙ্গন। ফারাহ’স ক্রিয়েশন ফ্যাশনের এমন এক নাম।
ঢাকাতে গত বছর ফেব্রুয়ারী মাসে ফারাহ’স ক্রিয়েশনের প্রথম শাখাতেই চালু হয়। এর পরে এবছর জানুয়ারি মাসের ১৪ তারিখে উদ্বোধন হয় ফারাহ’স ক্রিয়েশনের গুলশান শাখাটি। ২৪০০ বর্গফুটের এই শাখাটিতে আছে- ছেলে-মেয়ে ও শিশুদের আলাদা-আলাদা বিভাগ। ফারাহ’স ক্রিয়েশনে পাওয়া যাবে মেয়েদের শাড়ি, কামিজ, ফতুয়া। বাচ্চাদের পোশাক হিসেবে থাকছে কামিজ ও ফ্রক। এছাড়া গৃহস্থালি জিনিসগুলোর মধ্যে পাওয়া যাবে বিছানার চাদর, পর্দার কাপড়সহ আরো অনেক কিছু। মেয়েদের পার্স ও ছেলেদের পাঞ্জাবির জন্যও থাকছে বিশেষ বিভাগ-বিভাজন। মেয়েদের অন্তরবাসের জন্যও থাকছে একটি বিশেষ বিভাগ।
ফারাহ’স ক্রিয়েশনের কর্ণধার ফারাহ জাবীন বলেন, ফ্যাশনে আমাদের দেশে অনেক কিছু করার আছে। এই সেক্টরে নারী উদ্যোক্তারা এগিয়ে আসলে আমাদের দেশের ফ্যাশন সেক্টরটি খুব দ্রুত এগিয়ে যাবে। ফারাহ’স ক্রিয়েশনের যাত্রার সময় দুই বছর হলেও এর কর্ণধার ফারাহ জাবীনে ফ্যাশন বিভাগে পরিচিতি বহুদিন। দীর্ঘ ১৫ বছর ধরে তিনি ঢাকার ইস্টার্ন প্লাজাতে এই ফ্যাশন হাউস পরিচালনা করে আসছেন। সেখান থেকেই ফ্যাশনে ফারাহ জাবীনের অভিজ্ঞতার সূত্রপাত। এরপরে বেশকিছু দিন সে দোকানটি বন্ধ থাকার পরে গত বছর থেকে ধানমন্ডিতেও এ বছর গুলশানে ফারাহ’স ক্রিয়েশনের যাত্রা শুরু হয়। এখানে তৈরি হওয়া প্রতিটি পোশাকের ডিজাইন করেন ফারাহ জাবীন নিজে। জামদানি, মসলিন, সিল্ক, কোটা, সুতি এ সব মাধ্যমেই ফারাহ জাবীন কাজ করে থাকেন। তবে মজার তথ্য হচ্ছে ফ্যাশনে ডিজাইনে তার কোনো প্রাতিষ্ঠানিক শিক্ষা না থাকলেও তিনি কিন্তু একজন প্রশিক্ষণ প্রাপ্ত ইন্টিরিয়র ডিজাইনার। এক্সিম ইন্টিরিয়র এন্ড এক্সটেরিয়র ডিজাইন থেকে তিনি ইন্টেরিয়র ডিজাইনে পড়াশোনা করেছেন।
ফারাহ’স ক্রিয়েশনে কামিজ কিনতে পাওয়া যাবে, ১০০০ টাকা থেকে শুরু করে ৮০০০ টাকা পর্যন্ত। শাড়ি পাওয়া যাবে, ১০০০ টাকা থেকে শুরু করে ৩০,০০০ টাকা পর্যন্ত। পাঞ্জাবি পাওয়া যাবে ১০০০ থেকে ৩০০০ টাকা পর্যন্ত। এর বাইরে ফারাহ’স ক্রিয়েশনে বিয়ে কিংবা যেকোনো বিশেষ আয়োজনে স্পেশাল পোশাক তৈরির জন্য অর্ডার করা যাবে। স্টিচ কিংবা আন-স্টিচ দুই ধরনের কামিজই পাওয়া যাবে এই ফারাহ’স ক্রিয়েশনে। এছাড়া ট্রেইলারিং সুবিধাও থাকছে এই শাখায়। ফারাহ’স ক্রিয়েশনের গুলশান শাখার ঠিকানাঃ বাড়ি- ৩, সড়ক-২, গুলশান সোসাইটি (গুলশান কেএফসি’র উল্টো দিকে)। ফোনঃ ০৬৬৬২৬৩১৮৫৬।
সূত্র: দৈনিক ইত্তেফাক, জানুয়ারী ১৯, ২০১০
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla